वास्कोः कुठ्ठाळी हांगा एक दोंगरार उजो लागपाच्यो घडणुको घडिल्ल्यान कुठ्ठाळेचो आमदार आंतोन वास हाणे ह्या प्रकरणात दुबाव उक्तावन हाची चवकशी करपाक वेर्णा पुलिसांक सांगलां. उजो पालोवपी दलान लेगीत ह्या उज्यो विशीं दुबाव उक्तायला.
 कुठ्ठाळे ह्या दोंगरार सोमाराक दनपारां आनी सांजे एकेच सुवातेर उजो लागपाचो प्रकार जालो. ते उपरांत बिरेस्तारा दनपारां उजो लागिल्ल्याची खबर मेळटगीर आमदार वास हाणे उजो पालोवपी दलाक आपयलें. उजो दोंगराच्या माथ्यार लागल्ल्यान फायर टेन्डर थंय व्हरप शक्य नाशिल्ल्यान जवानानी झाडाच्या खांद्यांनी उजो पालयलो. हे सुवातेर तीन फावट उजो लागल्ल्यान ताच्या फाटल्यान कोणाचो तरी हात आसा असो दुबाव वास हांणे उक्तायला.
 दोंगराच्या माथ्यार लायटीच्यो सरयो नास्तना उजो लागपाचे प्रकार घडटात हाचें उजो पालोवपी दलाच्या एका अधिकाऱ्यान अजाप उक्यायलें. कुठ्ठाळेची सरपंच सोनिया परेरान ह्या प्रकाराची चवकशी जावपाक जाय अशें सांगलें. घडये एकाद्रो बिल्डर व्हो उजो लायता आसत असो दुबाव तिणेय उक्तायला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 